પારિવારિક જવાબદારીઓ અને પુત્ર આર્યનના ઉછેર સાથે રચનાએ પોતાના સ્વતંત્ર્ય વ્યવસાયમાં ઝંપલાવ્યું. માત્ર 26 વર્ષની ઉંમરે એ પપ્પા અશ્વિનભાઈ અને પતિ અભિષેકના માર્ગદર્શન હેઠળ 2008માં ફિનેશ આર્ટ (Finesse Art) કંપની શરૂ કરી. માર્કેટિંગના અભ્યાસ વિના આપબળે માર્કેટિંગ કરી કસ્ટમાઈઝ ઓર્ડર લેવાની શરૂઆત કરી. શરૂઆતમાં મોટા ભાગે ફાઈબરના મટીરિયલમાં ઓછી ઊંચાઈના સ્કલ્પચર્સના ઓર્ડર લેવાતા. ધીમે ધીમે તેમના કામમાં વૈવિધ્યતા આવી.